บริเวณใต้ทางด่วนระหว่างอนุเสาวรีpNไปทางดินแดง (ป.ป.ส.) นั้น จะมีมุมๆหนึ่งที่เน้นขายอาหารอีสานกันหลายร้านติดๆกัน และเป็นร้านที่มีคนนิยมกินกันมากด้วย วันนี้นิวคุงไปกินเลยเอามารีวิวซะเลย
โดยร้านที่นิวคุงไปกินนี้มีชื่อว่าร้าน ครัวอีสานตามสั่ง ครับ เป็นร้านที่อยู่ร้านที่ 2 หากนับมาจากทางด้านซ้ายมือ
บรรยากาศร้านจะเป็นแบบเปิดกว้างเลย นั่งกินแล้วมีลมพัดเข้ามาเรื่อยๆ เย็นสบาย ไม่ร้อนมาก

เมนูของกินของร้านก็จะเน้นไปที่เมนูอาหารอีสานเป็นหลัก มีทั้งส้มตำ ลาภ จิ้มจุ่ม เป็นต้น
ราคาก็จะเริ่มที่ราวๆ 60-70 บาทเป็นส่วนมาก

วันนี้นิวคุงได้สั่งกินเป็นเมนูจิ้มจุ่มเนื้อครับ 
ทีเด็ดของจิ้มจุ่มหม้อนี้คือน้ำซุปครับ น้ำซุปในหม้อนี้มีรสชาติที่หวานอร่อย เอาทุกอย่างลงไปต้มแล้ว กินจะได้รสน้ำซุปที่หวานอร่อยคล่องคอ กินได้เรื่อยๆเลย
ตัวผักก็มีความสดใหม่ เนื้อวัวที่ได้มานั้นก็เป็นเนื้อวัวเป็นชิ้นๆ ติดมันน้อย เนื้อแน่น ต้มกินแล้วมีความเหนียวของเนื้อยู่บ้าง
เอามาจิ้มกินกับน้ำจิ้มแจ่วสูตรเด็ดรสเผ็ดนิดๆของร้านก็เข้ากันดีครับ

สรุปโดยรวม (เต็ม 10)
ให้ 7 คะแนน รสชาติจิ้มจุ่มอร่อย กินได้เพลินๆเลย

ข้อความ ความคิดเห็นและคะแนนต่างๆ เป็นความคิดเห็นส่วนบุคคล หากสร้างความไม่พอใจประการใดก็ขออภัยมาใน ณ.ที่นี้ด้วยครับ
New Kung พาชิม >> Review at  25 / 9 / 57
